
Utdanningsmelding for studieåret 2004-2005

Vedlagt følger Universitetet i Tromsøs utdanningsmelding for studieåret 2004-2005.

I sak S 80-05 Statsbudsjettet 2006 – fordeling av bevilgning - hovedfordelingen i desember 2005 ble spesifikke styringssignaler rettet mot utdanningsvirksomheten vedtatt. Det går fram av vedtaket at disse skal vurderes på nytt under behandlingen av utdanningsmeldinga. Med bakgrunn i analysen og drøftingene i utdanningsmeldinga for studieåret 2004-2005 konkluderer universitetsdirektøren med at det ikke er behov for å revidere disse og styringssignalene som ble gitt i budsjettsaken er innarbeidet i meldinga. I tillegg foreslås en rekke konkrete tiltak for det videre arbeidet med kvalitetsutvikling og kvalitetssikring av utdanningsvirksomheten ved Universitetet i Tromsø. Flere av disse tiltakene innebærer kontinuerlig arbeid over flere år, mens andre har en definert tidsfrist for gjennomføring.
Utdanningsmeldinga vil, etter styrets behandling, bli sendt til fakultetene/NFH for behandling i fakultets-, institutt- og programstyrer. Studentstyret vil også bli bedt om å behandle utdanningsmeldinga som egen sak. Fakultetene/NFH vil bli bedt om å utarbeide en plan for realisering av både tiltak og styringssignalene. 

Det foreliggende dokument er første utkast til utdanningsmelding for studieåret 2004-2005. Dette dokumentet vil bli ytterligere bearbeidet før det trykkes opp og distribueres.
Forslag til 

vedtak:

Universitetsstyret tar Utdanningsmelding for studieåret 2004-2005 til etterretning.

Universitetsstyret slutter seg til de anbefalte tiltak med de endringer som følger av styrets diskusjon.

Fakultetene/NFH bes behandle utdanningsmeldinga i fakultets-, institutt- og programstyrer. Studentstyret bes også om å behandle utdanningsmeldinga som egen sak. Fakultetene/NFH bes om å utarbeide en plan for realisering av tiltakene og styringssignalene. 

Tromsø, 09.02.2006

	Jan Larsen
	

	universitetsdirektør
	

	
	Eirik Liland

	
	forsknings- og studiedirektør


Saksbehandler: Rigmor Bjørkli assisterende forsknings- og studiedirektør

Vedlegg: Utdanningsmelding for Universitetet i Tromsø studieåret 2004-2005.

Rapportene fra fakultetene/NFH kan fås ved henvendelse til rektor og universitetsdirektørs forværelse.

